Αχιλλέας Κούππας

Ο Αχιλλέας Κούππας (1852-1937) ήταν Έλληνας βιομήχανος.

 Βιογραφικά στοιχεία 
Γεννήθηκε στη Μυτιλήνη και ήταν γιοςΟικογένεια Κούππα, από το Ίδρυμα Μείζωνος Ελληνισμού του Σπυρίδωνα Κούππα, υπαλλήλου σε ελληνικούς εμπορικούς οίκους με καταγωγή από την Κεφαλλονιά, και της Αικατερίνης Καλογερά, με καταγωγή από τη Λέσβο. Αδέρφια του ήταν οι Επαμεινώνδας και Γρηγόριος Κούππας. Μεγάλωσε στη Μυτιλήνη αλλά μαζί με την οικογένειά του εγκαταστάθηκε στην Αθήνα προκειμένου να σπουδάσει. ΠαρακολούθησεΕυγενία Κρεμμυδά, Έλληνες μηχανικοί στα τέλη του 19ου αιώνα, φορείς και δίκτυα διάδοσης της νέας τεχνολογίας την εποχή της εκβιομηχάνισης, σελ. 46 - 47 μαθήμα στο πρακτικό τμήμα της Σχολής Καλών Τεχνών και εν συνεχεία εγκαταστάθηκε στο Λίβερπουλ, όπου παρέμεινε για επτά χρόνια μαθητεύοντας σε μεταλλουργικές επιχειρήσεις. Το 1877 επιστρέφει στην Ελλάδα και έναν χρόνο αργότερα προσλαμβάνεται ως μηχανικός στη γαλλική εταιρείων των Μεταλλείων Λαυρίου. 

Το 1882 με την οικονομική υποστήριξη των αδερφών του ίδρυσε, σε ιδιόκτητο οικόπεδο στον Πειραιά, μηχανουργείο με την επωνυμία "Η Εργάνη Αθηνά". Σύντομα το μηχανουργείο εξελίχθηκε σε ένα εκ των σημαντικότερων του Πειραιά παραμένοντας σε λειτουργία μέχρι το 1987, οπότε και έκλεισε λόγω οικονομικών προβλημάτων. Με την παραγωγή του προμήθευε την ελληνική αγορά αλλά και αυτή της Μέσης Ανατολής. Το 1906 η περιουσία του υπολογιζότανΓιάννης Γιαννιτσιώτης, Η κοινωνική ιστορία του Πειραιά, η συγκρότηση της αστικής τάξης, εκδόσεις Νεφέλη, Αθήνα 2006, σελ. 66 σε ένα με τρία εκατομμύρια δραχμές.

Στο Ελληνικό Λογοτεχνικό και Ιστορικό Αρχείο φυλάσσεταιΑρχείο Γρηγορίου Κούππα, από την ιστοσελίδα του Ελληνικού Λογοτεχνικού και Ιστορικού Αρχείου το αρχείο Γρηγορίου Κούππα, το οποίο μεταξύ άλλων περιέχει την αλληλογραφία του με τον αδερφό του, Αχιλλέα. Το αρχείο του μηχανουργείου Κούππα φυλάσσεται εν μέρει στην Κεντρική Υπηρεσία των Γενικών Αρχείων του Κράτους στο Ψυχικό (κυρίως προπολεμικό υλικό) και εν μέρει στο Ιστορικό Αρχείο ΔΕΗ (μεταπολεμικό υλικό, φάκελοι μεγάλων έργων). Το υλικό είχε αρχικά δωρηθεί στο Κέντρο Νεοελλη­νικών Ερευνών του Εθνικού Ιδρύματος ΕρευνώνΕυγενία Κρεμμυδά, Το προπολεμικό υλικό τον αρχείου Κούππα. Βασικές σειρές βιβλίων  από τους απογόνους Μιχάλη και Αχιλλέα Μητσό.

Παραπομπές 	

Κατηγορία:Έλληνες βιομήχανοι